TUFบ่ยั่นสหรัฐเข้ม
ยันใช้น้ำสะอาดสินค้ามีคุณภาพ74บจ.ขอเลื่อนส่งงบไตรมาส3
30 ต.ค. 2565

ยันใช้น้ำสะอาดสินค้ามีคุณภาพ74บจ.ขอเลื่อนส่งงบไตรมาส3
น้ำท่วมพ่นพิษ สหรัฐกักสินค้าตรวจเข้มหวั่นปนเปื้อนน้ำเน่า TUF ไม่หวั่นคุณภาพสะอาด 74 บจ. ขอเลื่อนส่งงบการเงิน ด้าน DCC ยิ้มโตปีหน้า
นายธีรพงศ์ จันศิริ ประธานกรรมการบริหาร บริษัท ไทยยูเนี่ยน โฟรเซ่น โปรดักส์ (TUF) เปิดเผยว่า ผลกระทบจากการที่ประเทศไทยประสบวิกฤตการณ์น้ำท่วมและปัญหาน้ำเน่าเสียที่รุนแรงมากขึ้น ได้ส่งผลให้การส่งสินค้าออกไปขายในต่างประเทศมีการตรวจสินค้าเข้มมากขึ้น
ขณะนี้ สินค้าที่ส่งออกไปขายที่ประเทศสหรัฐอเมริกา จะถูกกักตู้สินค้าเพื่อตรวจ สอบว่ามีการปนเปื้อนของน้ำเสียหรือไม่ ซึ่งผลของการตรวจเข้มก็จะทำให้ตู้สินค้าออกสู่ตลาดช้ากว่าปกติประมาณ 23 สัปดาห์ 
อย่างไรก็ตาม ในส่วนของบริษัทนั้นขบวนการผลิตเต็มไปด้วยคุณภาพและประสิทธิภาพ และจะไม่ใช้น้ำประปาในการผลิตโดยตรง แต่น้ำจะถูกนำมาปรับปรุงคุณภาพก่อนนำเข้าสู่ขบวนการผลิต จึงมั่นใจว่าไม่มีปัญหาเรื่องคุณภาพ




 
ด้านนายมารุต แสงศาสตรา ผู้ช่วยเลขานุการบริษัทและผู้อำนวยการฝ่ายเทคโนโลยีสารสนเทศและนักลงทุนสัมพันธ์ บริษัท ไดนาสตี้ เซรามิค (DCC) กล่าวว่า ตลาดซ่อมแซมบ้านจะฟื้นตัวยาวไปถึงปี 2555 ทำให้ความต้องการกระเบื้องเพื่อใช้ซ่อมแซมสูงถึง 75% จากปีนี้จะอยู่ที่ 65% และตลาดสร้างใหม่จะลดเหลือ 25% เพราะความต้องการซ่อมบ้านในภาคกลางพุ่งขึ้นมาอยู่ที่ 1617% ในเดือน พ.ย. จากเดือน ต.ค.อยู่ที่ 6% 
นอกจากนี้ บริษัทได้ปรับเพิ่มเป้าหมายรายได้ปีนี้เพิ่มเป็น 12% จากเดิมคาดไว้โต 10% ส่วนปีหน้าจะเติบโต 12.5% หลังทยอยขึ้นราคาจาก 128.4 บาท/ตร.ม.เป็น 132-133 บาท/ตร.ม. 
นายพนม ควรสถาพร กรรมการผู้จัดการ เอเชีย กรีน เอนเนอจี (AGE) กล่าวว่า ปี 2555 บริษัทตั้งเป้ามีรายได้โตไม่น้อยกว่า 40% จากปีนี้ที่ทำได้มากกว่า 5,000 ล้านบาท เติบโต 100% จากปี 2553 ที่จำนวน 2,800 ล้านบาท 
“ปีหน้าปริมาณการขายถ่านหินจะอยู่ที่ 3 ล้านต้น เทียบกับปีนี้ที่ 2.2 ล้านตัน และปลายไตรมาสแรก จะเริ่มส่งออกไปยังประเทศอินเดียขณะที่ไตรมาส 4 ปีนี้ อัตรากำไรขั้นต้นจะกลับมาเท่าเดิมที่ 13% ได้จากไตรมาส 3 ที่ลดลงเหลือ 11%” นายพนม กล่าว
นายวัฒน์ชัย วิไลลักษณ์ กรรมการผู้จัดการใหญ่ บริษัท สามารถคอร์ปอเรชั่น (SAMART) เปิดเผยว่า ผลดำเนินงานในไตรมาส 3 ปีนี้กลุ่มสามารถฯ ยังคงเป็นบวก โดยมีกำไรสุทธิเพิ่มขึ้นถึง 36% จากรายได้รวมทั้งสิ้น 6,241 ล้านบาท
ไตรมาส 4 น้ำท่วมจะส่งผลกระทบต่อเศรษฐกิจ และอาจต่อเนื่องไปถึงปีหน้า แต่เชื่อว่าเมื่อสถานการณ์คลี่คลาย รัฐบาลจะมีมาตรการเร่งด่วนในการฟื้นฟูและมาตรการระยะยาวในการป้องกันและสร้างความเชื่อมั่นให้กับประเทศ
ตลาดหลักทรัพย์แห่งประเทศไทย แจ้งว่า ผลจากอุทกภัยที่เกิดขึ้นทำให้บริษัทจดทะเบียน (บจ.) จำนวน 74 แห่ง ไม่สามารถส่งงบการเงิน ประจำไตรมาสสิ้นสุดวันที่ 30 ก.ย. 2554 ภายใน 45 วัน หรือในวันที่ 14 พ.ย. 2554 ได้ จึงผ่อนผันให้โดย 69 บจ. ขอนำส่งในวันที่ 30 พ.ย. และ 5 บจ. วันที่ 15 ธ.ค. 2554